María Jesús Lázaro

María Jesús Lázaro Elorri (Zaragoza, Aragoi, 1967ko otsailaren 27a) zientzialaria, kimikaria eta dibulgatzailea da, Aragoiko Ikerketa Zientifikoen Kontseilu Goreneko (CSIC) ordezkari instituzionala. Autonomia Erkidego horretan kargu hori izan duen lehen emakumea da.

 Bizitza 
María Jesús Lázaro Kimikan lizentziatu zen Zaragozako Unibertsitatean, 1990 urtean, eta, gero, doktoretza egin zuen unibertsitate berean, 1994 urtean.

 Lan ibilbidea 
1990 urteko irailean hasi zen lanean Zientzia Ikasketen Kontseilu Nagusian (CSIC), Karbokimika institutuan, eta Ikerketa Zientifikoen Kontseilu Goreneko Ikerketa Irakasleen Eskalako kidea da.

1996 eta 1998 urteen artean Londresko Unibertsitateko Imperial College of Science, Technology and Medicine-n egonaldia egin zuen. 2001. urtetik, CSICeko zientzialari kidea da.

2010 urtean eta 2014 urtean, Ikerketa Zientifikoen Kontseilu Goreneko Karbokimika Institutua zuzendu zuen. Erregaien Bihurketa taldea zuzendu zuen. Espainiako Ikatz Taldeko eta Europako Ikatz Elkarteko lehendakari lanak egin ditu.

Ikerketa-lerroak hauexek dira: energia bihurtzeko eta biltegiratzeko elektrokatalizatzaileak garatzea eta CO2-aren bihurketa elektrokimikoa.

Eragin handiko 230 artikulu zientifiko baino gehiago argitaratu ditu, hirurogei ikerketa-proiektutan baino gehiagotan parte hartu du, eta horietako hogeita hamar baino gehiagoren ikertzaile nagusia izan da.Gutxienez, 10 doktore-tesi gainbegiratu ditu, eta 6 patente ditu. Energia eta erregaien arloan Espainiako ikertzaile garrantzitsuenetakoa da. Dibulgazio zientifikoan jarduera garrantzitsua egiten du.

 Sariak eta aintzatespenak 

 2018ko apirilaren 23an, Aragoiko Gorteen Domina jaso zuen, Aragoiko emakume ikertzaileei emandako parlamentu autonomikoaren sari gorena. Saria María Jesús Lázarok, Azucena Gracia Royo, Gloria Cuenca Bescós, , Pilar Gayán Sanz, Julia Herrero Albillos eta Concepción Gimeno ikerlariekin batera jaso zuen, Aragoiko gizartearen zientziari, ezagutzari, I+G+Bari eta aurrerapenari hainbat diziplinatan egindako ekarpenengatik.
 2018ko Urriaren 6an, Pilarreko Jaietako Pregoilaria izan zen emakume zientzialarien izenean.
 2016an, CSIC Aragoiko ordezkari gisa, Dibulgazio saria jaso zuen Aragoin, Hirugarren Milurtekoagatik, Aragoiko Heraldoaren gehigarria
 2016an, Aragoiko Gobernuaren Aragon investiga Saria.

 Erreferentziak 

 Kanpo estekak 

 María Jesús Lázaro Google Akademikoan

Kategoria:Zaragozarrak
Kategoria:Emakume zientzialariak
Kategoria:Espainiako zientzialariak
Kategoria:Emakume kimikariak
Kategoria:Espainiako kimikariak
Kategoria:Zientzia dibulgatzaileak